Muséu de la Minería, L'Entregu
#000000
Ún de los elementos más sobresalientes, non sólo del patrimoniu ferroviariu asturianu, sinón de la historia industrial española, ye ensin dulda la llocomotora PALAU. Rescampla d’ella’l fechu de que foi la primer máquina d’anchu ibéricu construyida n’España, yá que salió de los talleres de La Maquinista Terrestre y Marítima de Barcelona nel 1887, cuando la fabricación d’esti tipu de material taba en fase embrionaria nel nuesu país.
#000001
El so destinatariu orixinal taba mui próximu: el ferrocarril vecín de Sarrià a Barcelona. Nel 1906 esta llinia lletrificóse y convirtióse a anchu de 1.435 milímetros, polo que la PALAU vendióse, xunto cola so hermana ximielga, al Mollet-Caldas, qu’esplotaba una llinia de redolada pequeña al norte de la capital catalana. Ellí tomó’l so nome actual, yá que la población de Palau de Plegamans yera una de les estaciones del so percorríu.
#000002
Esti pequeñu ferrocarril quedó fuera de serviciu a entamos de los años trenta, pero la PALAU sobrevivió hasta ser adquirida por Renfe nel 1941. Pocu tiempu depués llegaría a Asturies pa facer maniobres nos numberosos apartaderos mineros que marcaben les víes de la Red Nacional. Finalmente, nel 1964 vendióse a la Sociedad Hullera Española cola fin de dar serviciu nel llavaderu de carbones de Sovilla, onde pasó llueu a Hunosa.
#000003
Poseye trés exes motores, distribución interior y tanques llaterales d’agua, con una elegante cabina zarrada. El so diseñu, de llinies agradables, tien una llonxana inspiración inglesa sorprendentemente tomada de les llocomotores alemanes Hohenzollern que La Maquinista taba construyendo al empar con destín al Ferrocarril de Langreo.
#000004
Retirada del serviciu nel 1981 tres nueve décades n’activu, permaneció en Sovilla hasta’l so rescate por parte del Muséu de la Minería, onde se pue contemplar anguaño nes sos instalaciones.
#000005
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are as essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
#000006
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.
#000008